Merkur Spiel-Arena

Merkur Spielarena (stilizovana kao MERKUR SPIEL-ARENA), ranije poznata kao Esprit Arena (do 2. augusta 2018.), LTU Arena (do juna 2009.) i kao Düsseldorf Arena (tokom takmičenja Evrovizije 2011.), je multifunkcionalni stadion koji se nalazi u Düsseldorfu, Njemačka. Ovaj stadion najčešće se koristi za nogometne utakmice. Kapacitet stadiona je 54.600 mjesta, te također ima krov na uvlačenje. Njegov poseban sistem grijanja omogućava stadionu da ugosti događaje u tijeku zime. Historija Izgradnja stadiona je počela 2002. godine, a završena je 2004. godine. Izgrađen je da zamijeni nekadašnji Rheinstadion na istom mjestu u blizini rijeke Rajne. Početni kapacitet od 51.500 mjesta je proširen u ljetu 2010. godine. Arena trenutno ugošćuje fudbalski klub Fortuna Düsseldorf. Sportski eventi Međunarodne fudbalske utakmice Iako ovaj stadion nije bio na listi stadiona na kojem se održavalo FIFA Svjetsko prvenstvo u Njemačkoj 2006. godine, od svog otvaranja bio je domaćin od nekoliko međunarodnih utakmica. Prva međunarodna utakmica u Areni bila je prijateljska utakmica između Njemačke i Argentine utakmica se održala na 9. februar 2005., koja je završila neriješenim rezultatom 2-2. Dana 7. februara 2007. Njemačka je odigrala drugu prijateljsku utakmicu u Areni, pobijedivši u toj utakmici Švicarsku rezultatom 3–1. U svojoj trećoj prijateljskoj utakmici u Areni, koja se održala 11. februara 2009., reprezentacija Njemačka na toj utakmici doživjela je poraz od Norveške rezultatom 1-0. Arena je bila domaćin i dvije prijateljske utakmice nogometne reprezentacije Portugala. U prvoj prijateljskoj utakmici Portugala u Areni koja se održala 1. marta 2006., Portugal je zabilježio pobjedu od 3-0 nad Saudijskom Arabijom. 26. marta 2008. Portugal je odigrao svoju drugu prijateljsku utakmicu u Areni, doživjevši poraz od Grčke rezultatom 2-1. Reference Vanjski linkovi Službena stranica